I en alder av 19 år dro Wagenaer til Hamburg hvor han ikke fant noen muligheter for å realisere sine reiseplaner. Han dro derfor til Amsterdam hvor han arbeidet som skriver hos bokhandleren Wilhelm Janson Blauen og begynte å tegne. På råd fra bokhandleren hyret han seg som soldat på et større krigsskip, «Amsterdam», og kom til Recife i Ny-Nederland (nederlandsk Brasil). Etter ankomsten sluttet han i militærtjenesten og begynte å arbeide som skriver for den nederlandske guvernøren Johann Moritz av Nassau.